# Team Katusha Alpecin

El Team Katusha Alpecin (codi UCI: KAT) (rus: Катюша, transcrit en català com a Katiuixa), és un equip ciclista suís, d'origen rus, de categoria WorldTeam.
És hereu d'una modesta estructura nascuda l'any 2001 sota el nom d'Itera, dirigida per Aleksandr Kuznetsov. El 2003 passaren a dir-se Lokomotiv, però seguien a segona divisió, categoria que van mantenir fins a la implantació dels circuits continentals l'any 2005 i va esdevenir equip continental. Fou l'any 2007, amb l'arribada de Tinkoff Credit Systems com a patrocinador que van fer el gran salt, passant a ésser continental professional, ampliant nombrosament el número i la qualitat de corredor a la plantilla, ja que abans s'havien dedicat exclusivament a donar oportunitats als joves del seu país. En entrar el definitiu Katusha passaren a la categoria UCI ProTour gràcies al seu elevat pressupost. Tanmateix, ja comptaven amb un filial amb aquest nom l'any 2008. D'aquí han sortit grans ciclistes russos destacats com Denís Ménxov o Mikhaïl Ignàtiev.
Dirigits pels italians Stefano Feltrin i Omar Piscina, juntament amb col·laboracions d'ex-ciclistes com Andrei Txmil o Dmitri Kónixev, van formar una plantilla en la que hi havia barrejats molts dels corredors russos de referència del moment com Serguei Ivanov o Vladímir Karpets i destacats ciclistes internacionals com l'esprintador australià Robbie McEwen, el classicòman italià Filippo Pozzato i els complets balears Antoni Colom i Joan Horrach.
Començaren la temporada 2009 amb moltes victòries, com ara tres a la Challenge de Mallorca, dues més a la Volta a Andalusia, una a la París-Niça de mans de Toni Colom o la victòria a l'Gran Premi E3 per Filippo Pozzato, pel que acabaven el mes de març amb onze victòries. A partir d'aquí, els esprintadors Gert Steegmans i Danilo Napolitano es van anar desinflant, mentre que Toni Colom i l'austríac Christian Pfannberger donaven positiu, així que van haver de ser el veterà Serguei Ivanov i el mateix Pippo qui traguessin les castanyes del foc, amb una etapa del Tour de França pel rus i un 2n lloc a la París-Roubaix per l'italià, així com els seus respectius campionats nacionals.
Al final, acabaren l'any amb 24 victòries. De cara al 2010 es reforçaren amb complets corredors entre els quals destaquen el català Joaquim Rodríguez, el luxemburguès Kim Kirchen i el rus Aleksandr Kólobnev.
Al final del 2016, l'equip pateix importants canvis. L'estructura passa a tenir llicència suïssa i el fins llavors líder de l'equip, Joaquim Rodríguez, va anunciar la seva retirada.

## Principals victòries
### Clàssiques

* Amstel Gold Race: 2009 (Serguei Ivanov)
* Fletxa Valona: 2012 (Joaquim Rodríguez) i 2013 (Daniel Moreno)
* Volta a Llombardia: 2012 i 2013 (Joaquim Rodríguez)
* Milà-Sanremo: 2014 (Alexander Kristoff)
* Vattenfall Cyclassics: 2014 (Alexander Kristoff)
* Gant-Wevelgem: 2015 (Luca Paolini)
* Tour de Flandes: 2015 (Alexander Kristoff)
* Gran Premi de Frankfurt: 2017 (Alexander Kristoff)
* RideLondon Classic: 2017 (Alexander Kristoff)

### Curses per etapes

* Volta a Catalunya: 2010 i 2014 (Joaquim Rodríguez)
* Volta al País Basc: 2015 (Joaquim Rodríguez)
* Tour de Romandia: 2015 (Ilnur Zakarin)
* Volta a Suïssa: 2015, 2017 (Simon Špilak)

### Grans Voltes

| Tour de França : 10 participacions (2009, 2010, 2011, 2012, 2013, 2014, 2015, 2016, 2017, 2018) 7 victòries d'etapa 1 el 2009: Serguei Ivanov 1 el 2010: Joaquim Rodríguez 2 el 2014: Alexander Kristoff (2) 2 el 2015: Joaquim Rodríguez (2) 1 el 2016: Ilnur Zakarin | Giro d'Itàlia 12 participacions (2007, 2008, 2009, 2010, 2011, 2012, 2013, 2014, 2015, 2016, 2017, 2018) 10 victòries d'etapa: 2 el 2008: Pàvel Brut, Vassil Kirienka 2 el 2010: Evgueni Petrov, Filippo Pozzato 2 el 2012: Joaquim Rodríguez (2) 2 el 2013: Luca Paolini, Maksim Belkov 1 el 2015: Ilnur Zakarin 1 el 2016: Rein Taaramäe Classificacions secundàries Classificació per punts el 2012: Joaquim Rodríguez Classificació per equips per temps el 2012 | Volta a Espanya 10 participacions (2008, 2010, 2011, 2012, 2013, 2014, 2015, 2016, 2017, 2018) 12 victòries d'etapa: 1 el 2010: Joaquim Rodríguez 3 el 2011: Daniel Moreno, Joaquim Rodríguez (2) 4 el 2012: Joaquim Rodríguez (3), Denís Ménxov 3 el 2013: Daniel Moreno (2), Joaquim Rodríguez 1 el 2015: Joaquim Rodríguez 1 el 2016: Serguei Lagutin Classificació secundàries Classificació per equips: 2010 i 2014 Classificació de la combinada: Joaquim Rodríguez (2015) |

### Campionats nacionals

* Campionat d'Àustria en ruta: 2015 (Marco Haller)
* Campionat de Belarús en ruta: 2011 (Aleksandr Kuschynski)
* Campionat d'Itàlia en ruta: 2009 (Filippo Pozzato)
* Campionat de Letònia en contrarellotge: 2012, 2013, 2014, 2015 (Gatis Smukulis)
* Campionat de Moldàvia en ruta: 2010 i 2011 (Alexandru Pliușchin)
* Campionat de Rússia en ruta: 2009 (Serguei Ivanov), 2010 (Aleksandr Kólobnev), 2011 (Pàvel Brut), 2012 (Eduard Vorgànov), 2013 (Vladímir Issàitxev), 2014 (Aleksandr Pórsev), 2015 (Yury Trofimov), 2016 (Pàvel Koixetkov)
* Campionat de Rússia en contrarellotge: 2010 (Vladímir Gússev), 2011 (Mikhaïl Ignàtiev), 2012 (Denís Ménxov), 2014 (Anton Vorobyev), 2016 (Serguei Txernetski)

## Composició de l'equip

2015 :
2016 :
2017 :
2018 :

## Classificacions UCI

Fins al 1998 els equips ciclistes es trobaven classificats dins l'UCI en una única categoria. El 1999 la classificació UCI per equips es dividí entre GSI, GSII i GSIII. D'acord amb aquesta classificació els Grups Esportius I són la primera categoria dels equips ciclistes professionals. La següent classificació estableix la posició de l'equip en finalitzar la temporada.
| Temporada | Classificació per equips | Millor ciclista en la classificació individual |
| 2001 | 33è (GSII) | Aleksei Màrkov (415è) |
| 2002 | 18è (GSII) | Vladímir Karpets (141è) |
| 2003 | 25è (GSII) | Aleksei Màrkov (295è) |
| 2004 | 19è (GSII) | Pàvel Brutt (599è) |
De 2005 a 2008 l'equip no forma part dels vint equips que prenen part en el ProTour i passa a disputar l'UCI Europa Tour i altres circuits continentals.
UCI Amèrica Tour
| Temporada | Classificació per equips | Millor ciclista en la classificació individual |
| 2007 | 23è | Daniele Contrini (80è) |
| 2008 | 42è | Walter Pedraza (387è) |
UCI Àsia Tour
| Temporada | Classificació per equips | Millor ciclista en la classificació individual |
| 2007 | 18è | Pàvel Brutt (48è) |
| 2008 | 18è | Alberto Loddo (28è) |
UCI Europa Tour
| Temporada | Classificació per equips | Millor ciclista en la classificació individual |
| 2005 | 55è | Pàvel Brutt (89è) |
| 2006 | 31è | Pàvel Brutt (40è) |
| 2007 | 6è | Mikhaïl Ignàtiev (11è) |
| 2008 | 31è | Vassil Kirienka (92è) |
El 2009 el Katusha obté la categoria ProTour i els seus ciclistes es troben classificats al Calendari mundial UCI.
| Temporada | Classificació per equips | Millor ciclista en la classificació individual |
| 2009 | 10è | Serguei Ivanov (27è) |
| 2010 | 4t | Joaquim Rodríguez (1r) |
El 2011 la Classificació mundial UCI passa a ser l'UCI World Tour.
| Temporada | Classificació per equips | Millor ciclista en la classificació individual |
| 2011 | 11è | Joaquim Rodríguez (3r) |
| 2012 | 2n | Joaquim Rodríguez (1r) |
| 2013 | 3r | Joaquim Rodríguez (1r) |
| 2014 | 6è | Alexander Kristoff (8è) |
| 2015 | 2n | Joaquim Rodríguez (2n) |
| 2016 | 6è | Ilnur Zakarin (13è) |
| 2017 | 11è | Alexander Kristoff (14è) |
| 2018 | 17è | Nathan Haas (74è) |

## Referències

* ↑ «Katiuixa». Corporació Catalana de Mitjans Audiovisuals. Arxivat de l'original el 27 d’octubre 2014. [Consulta: 27 octubre 2014].
* ↑ Suspensió de Pfannberger a cyclingnews.com
* ↑ Notícia del positiu de Colom a cyclingnews.com
* ↑ Presentació dels fitxatges de 2010 a cyclingnews.com
* ↑ «Katusha-Alpecin, equipo suizo en 2017». marca.com, 11-10-2016 [Consulta: 2 gener 2017].
* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Pàgina oficial de l'equip Arxivat 2019-07-17 a Wayback Machine.
* Plantilles i resultats de l'equip Itera
* Plantilles i resultats de l'equip Lokomotiv
* Plantilles i resultats de l'equip Tinkov
* Plantilles i resultats de l'equip Katusha